2008 m. Turkijos Grand Prix

**2008 m. Turkijos Grand Prix** – penktasis 2008 m. sezono Formulės 1 Grand Prix (GP), kuris vyko gegužės 9-11 d. Stambulo trasoje Turkijoje.

Tai buvo 4-asis GP vykęs šioje trasoje ir Turkijoje.

## Orų prognozė
Anksčiau Turkijos GP vykdavo rugpjūčio mėnesį, Stambule būdavo saulėta ir karšta.

Šių metų Turkijos GP savaitgalio metu numatomi vėsūs orai, penktadienį (gegužės 9 d.) gali palyti, numatoma tik iki 14°C šilumos, bus debesuota. Po pietų numatomas lietus.

Sinoptikų teigimu šeštadienį (gegužės 10 d.) bus šilčiau – 17 °C šilumos, saulėta, menkas debesuotumas. Kritulių tikimybė – 10 procentų.

Sekmadienį (gegužės 11 d.) temperatūra išliks tokia pat kaip ir šeštadienį, dangus turėtų visiškai išsigiedryti. Kritulių tikimybė - 10 procentų.
## Penktadienio treniruotės
### Pirmoji dalis
Pirmosiose Turkijos GP penktadienio treniruotėse pirmavo „Ferrari“ lenktynininkas Felipe Massa (laikas 1:27.323), o jo komandos draugas Kimi Raikkonen'as (1:30.732) dėl pavarų dėžės gedimo beveik visą laiką praleido garaže. Antras ir trečias eilėje buvo McLaren atstovai atitinkamai Heikki Kovalainen'as (1:27.456) ir Lewis Hamilton'as (1:27.752).

### Antroji dalis
Antrose treniruotėse pirmas buvo ryte techninių problemų turėjęs K. Raikkonen'as (1:27.543). Labai nedaug nuo jo atsiliko McLaren pilotas L. Hamilton'as (1:27.579), o kitas Ferrari pilotas F. Massa buvo trečias (1:27.682).

## Šeštadienio treniruotės
Greičiausias paskutinėse treniruotėse prieš Turkijos GP kvalifikaciją buvo „Red Bull“ komandos lenktynininkas Markas Webberis, žiedą apsukęs per 1 min. 27,030 sek. Jis aplenkė antroje vietoje likusį Fernando Alonso (laikas 1:27.172) ir savo komandos draugą David'ą Coulthard'ą (1:27.193).

## Kvalifikacija
Kvalifikacijoje jau trečią kartą iš eilės Turkijos trasoje pole poziciją pelnė Ferrari pilotas brazilas Felipe Massa. Jis aplenkė abu McLaren pilotus - H. Kovalainen'ą ir L. Hamilton'ą. Massos komandos draugas Kimi Raikkonen'as užėmė ketvirtą starto poziciją. 

::*Giancarlo Fisichella buvo nubaustas trimis pozicijomis žemiau iškovotos kvalifikacijoje už išvažiavimą iš boksų neleistinu metu.

## Lenktynės
Lenktynes pradėjęs iš pirmosios vietos laimėjo Ferrari pilotas Felipe Massa. Tai buvo trečioji jo pergalė Turkijos trasoje iš eilės. Antras startavęs H. Kovalainen'as starte padarė klaidą ir finišuoti sugebėjo tik dvyliktoje vietoje. Tuo pasinaudojo jo komandos draugas L. Hamilton'as ir Ferrari atstovas Kimi Raikkonen'as. Jie finišavo atitinkamai antroje ir trečioje vietoje. Abu BMW-Sauber pilotai finišavo ketvirtoje (R. Kubica) ir penktoje (N. Heidfeld'as) vietose. Greičiausiai vieną lenktynėse nuvažiavo Kimi Raikkonen'as.

## Kita
* Pirmavo lenktynėse (ratų skaičius):
**Felipe Massa 42 ratus (1-19, 22-23, 33-40, 46-58)
**Lewis Hamilton 11 ratų (24-32, 44-45)
**Kimi Raikkonen 5 ratus (20-21, 41-43)
* Tai buvo trečioji Felipe Massa pergalė Turkijoje startuojant iš pole pozicijos.
* Tai buvo brazilo Rubens Barrichello 257-os lenktynės. Tai naujas Formulės 1 rekordas.
* Tai buvo pirmasis Sebastian Vettel'io sėkmingas finišas sezone.
* Šiose lenktynėse Scuderia Toro Rosso komanda paskutinį kartą naudojo "b specifikacijos" bolidą. Naujasis jų bolidas STR3 bus naudojamas kitose lenktynėse Monake.
* Šiose lenktynėse buvo pažeistas Kimi Raikkonen'o priekinis sparnas, tačiau buvo nuspręsta jo nekeisti.

## Išnašos

## Nuorodos
* Oficialūs FIA rezultatai